Hanze

De Hanze (oet 't Aldhoeëgduits: Hansa, waat groep beteikent) waas 'n samewerkingsverband van handelaere en later ouk staej tiedes de hoeëge middelieëwe. Vanaaf 't midde van de 12e ieëw óntstónde rónd de Noord- en de Oeëszieë samewerkingsverbande van koupluuj oet 't noorde van Pruses. De oetgangsbasis van daen handel waas in daen tied nog 't Zwaedse eiland Gotland. Vanoet Gotland woort handel gedreve mit Ingeland, Vlaandere en de Rippebliek Novgorod. Op 't hoeëgtepunt bestónd de Hanze oet óngevier 200 staej in 'n gebeed tösse Lónde en Novgorod. Venlo en Remund ware twieë staej aan de Maas die meideje aan 't samewerkingsverband. Wiedoet de belangriekste Nederlandse Hanzestad waas Kampe, op 'n strategische plek doeënbeej de Zujerzieë. Dao deej me tol heffe veur schepe die vanoet Ingeland en 't Oeëszieëgebeed vaerder woele vare op de Iessel en de Rien richting 't Duitse achterland.

Vlaandere en Zuudoeës-Ingeland speulde 'n belangrieke rol beej de produksie van wol en textiel, dewiel oet 't Oeëszieëgebeed veural gróndstoffe kwame wie graan, (bewerk) holt, vlas, hoeëning en boumhars. Oet Zwaede kwaam iezer- en kopererts en hiering. Lübeck waas 't centrum van de zalthandel en 't Noorse Bergen waas 't centrum van de stokvishandel. Venlo waas 'n belangrieke stapelplaats in de regio en had ouk tolrechte. Vaerder waas de linne-industrie van belang veur de Venlose economie, maar binne 't groeëte samewerkingsverband speulde de stad genne belangrieke rol en woort 't meistal vertaegewoordig door andere Gelderse staej wie Numwaege of Remund.Hermans, F. (1999), Historische stedenatlas van Nederland: Venlo, Iersten
drök. Delf: Delft University Press, p. 29 Die letsgeneumde stad waas 'n regionaal centrum veur de lake-industrie en 'n doorvoerhave veur produkte oet Dinant, Luuk en Name.Ruys-Janssen, C. (z.d.), Hanze-stad Roermond, Historieroermond.nl

Brónne

Categorie:Economie
Categorie:Middeliewe
Categorie:Historie van Europa
Categorie:Historie van Duutsjland
Categorie:Historie van Nederlandj
Categorie:Historie van Nederlands Limburg